
Yaare Ghaar 


ALLAH  Tabarak Wa Taala Jal Jallahu Wa 
Amanwalahuwa Azimu Shaanhu Wa Atamburhana Ki 
Hamd Wa Sana Aur Huzur Akram, Noor E Mujjasam, 
Shfih UI Mehsar, Malik E Kausar, Mehboob Dilbar, 
Ahmad Mujtaba, Janaab Muhammad Mustafa = Ki 
Bargah Me Hadiyah Durood O Salam Arz Karne Ke 
Baad ! 


Waarisan E Mimber Wa Mehraab, Arbaab E Fikr 
Danish, Ashab E Mahbbat Wa Mauddat, Hamilij Aqeeda 
E Ahl Sunnat, Nihayat Hi Mohtsim Wa Mauzaz Hazraat 
Wa Khawatin ! 


Rab Zuljalaal Ke Fazal Aur Taufiq Se Idara Siraat Ul 
Mustaqim Pakistaan Zair E Ahtmaam Ek Ahmad 
Program Me Shirkat Ki Saha'dat Hasil Rahi Hai Isme 
Aaj Humari Guftagu Ka Mauzu Hai 


Yaar E Gaar Syedna Sidiq E Akbar Radiallahu 
Ta'ala Anho 


Meri Dua Hai Ke ALLAH Hum Sab Ko Quraan Wa 
Sunnat Ka Faham Ata Farmaye 

Wo Nutus E Qudsiyah Jinko Haalat E Imaan Me Syed E 
Aalam Noor E Mujsama Shafih Ul Mu'azam ££ Ki 
Zindagi Me Ziyarat Aur Sohbat Naseeb Hui Aur Phir 
Imaan Par Hi Unki Zindagi Ka Khatama Huwa. Un 
Nufus Ko Sahaba E Kiraam Allayhimurrizwan Kaha Jata 
Hai. Unki Azmat, Unki Rifa'at Aur Unka Mugaam Wa 
Martaba Kitna Buland Hai. 


3 


Yaare Ghaar 


Hazrat Abdullah Bin Umar Radiallahu Ta'ala Апһо 
Irshad Farmate Hai : 


Sahaba E Kiram Allayhimurrizwan Un Muqdas Nalus 
Ko Kaha Jata Hai Ke Unki Ek Lamha Ki Nind Tumhari 
Umar Bhar Ki Ibadat Se Afzal Hai. 

Sunan Ibn Majah Jild 1 Safah 190 


Is Muqdas Jamaat Me Syedna Sidiq Akbar Radiallahu 
Ta'ala Anho Wo Shakhsiyat Hai Jinko Sari Azim Jamaat 
Me Fazilat Wa Bartari Hasil Hai. Nabi Akram Noor E 
Mujjsam Shafih E Mu'azam “ Ki Sohbat Aur Sarkar 
Allaysallam Ki Nisbat Ki Wajh Se Ambiyah Wa 
Mursalin Allaysallam Ke Baad Tamaam Insano Se 
Syedna Sidig E Akbar Radiallahu Ta'ala Anho Sab Se 
Afzal Tarin Shakhsiyat Hai. 


Khaliq E Kainaat Jal Jallahu Ne Apne Muqdas Faramin 
Me Aur Nabi Akram *8 Ne Apne Mugdas Irshaadat Me 
Hazrat Syedna Sıdıq E Akbar Radiallahu Ta'ala Anho Ke 
Muqaam Wa Martaba Ko Bayaan Farmaya. 

Huzur Nabi Karim ££ Ne Khud Ahtmaam Farmaya Tha 
Aur Hazrat Hasaan Bin Sabit Radiallahu Ta'ala Anho Se 
Yeh Farmaya Ke Aapne Bade Bade Qasaid Likhe Aur 
Meri Naat Ke Ash'aar Tum Badi Mahabbat Se Likhte 
Ho. 


Aey Hasaan ! Kya Tumne Abubakar Ke Bare Me Bhi 
Koi Qaseedah Likha Hia To Hazrat Hasaan Ne Jawaab 


Yaare Ghaar 


Dia, Ya Rasoolallah ££ Maine Sidiq E Akbar Radiallahu 
Ta'ala Anho Ki Shaan Me Bhi Ek Qaseedah Likha Hai 
Mustdark Al Sahihain Jild 6 Safah 398 


Imaam Ul Mursalin Hazrat Muhammad & Ki Bargaah 
Me Syedna Sidiq E Akbar Radiallahu Ta'ala Anho Ka 
Kitna Mugaam Tha. Aap Radiallahu Ta'ala Anho Ka 
Zikr E Khair Aap Š Ko Kitna Pasand Hai Ke Aap = Ne 
Farmaya Ke 


Aey Hasaan ! Agar Aapne Wo Qaseedah Likha Hai To 
Sahaba E Kiram Allayhimurrizwan Ke Is Ijtimah Me Wo 
Qaseedah Suna Do Jo Huzur Akram 28 Ki Sadarat Me 
Syedna Sıdıq E Akbar Radiallahu Ta'ala Anho Ki Shaan 
Me Aur Unki Fazilat Me Hazrat Hasaan Bin Sabit 
Radiallahu Ta'ala Ne Pad Kar Sunaya, Iska Matlah Ye 
Tha. 


== s x = 27. = Ë - 5 

AA. a — —9 4655 

= = kur A İlə = m * 
Po m 


Jis Wat Kisi Sachhe Mehboob Ki Yaad Tujhe Sataye To 
Us Waat Syedna Sidiq E Akbar Radiallahu Ta'ala Anho 
Ki Jo Sarkaar * Ke Sath Mahbbat Me Qurbaaniyah Hai 
Aur Jo Raahe Islam Me Unkii Fidakariyah Hai, 

Use Yaad Karne Wale Unko Yaad Kar Lena. 


Yaare Ghaar 


$e isi x. 
PAF AP xs, 
Ki ngi. AG 


(222 yeri deur 14 Ale dt ol sl ne) 
Musnad Ibn Abi Shaiba Jild 14 Safah 222 


Yaare Ghaar 
Makhluq Me Sab Se Afzal 


Sarkaar E Kainaat * Aur Digar Ambiyah E Kiram 
Allaysallam Ke Baad Tamaam Makhlugaat Me Afzal 
Sab Se Zayda Muttaqi, Sab Se Zayda Aadil Aur Apne 
Faraiz Nibhane Me Sab Se Zayda Wafaa Ke Paikar, 
Safar Hijrat Aur Gaar Me Sarkar Do Allam £ Ke Sath 
Sath Aur Is Ummat Me Sab Se Pehle Tum Rasool 
Allaysallam Ki Tasdiq Karne Wale , Yeh Jo Kuchh Apne 
Jima Le Le Dunia Badal Sakti Hai Magar Unki Wafa Me 
Koi Farq Nahi Ayega. 


Lihaja Chashm E Falak Is Baat Ki Gawah Hai Ke Jis 
VVaqt Badr Ke Maidaan Me Namoos E Nabwi ££ Ki 
Bargah Ki Hifazat Ka Masla Tha Farmaya ! Kon Hai ? 
Jo Is Bargah Ka Pehra Dega Aur Is Khaima Ke Gird 
Khada Ho Jayega. Us Din Saare Sahaba E Kiram Me Sab 
Se Pehle Jo Shakhsiyat Lehrati Hui Nangi Talwaar Ke 
Sath Khaima Ke Sath Khadi Hui Uska Naam Syedna 
Sidiq E Akbar Radiallahu Ta'ala Anho Hai. 

Hazrat Ali Radiallahu Ta'ala Anho Ne Apne Dosto Se 
Puchha Tha. 


+ F = 

Yaare Ghaar 


Hazrat Ali Murtaza Radiallahu Ta'ala Anho Ne Puchha 
Ke Sare Logo Me Se Sab Se Zayda Bahadur Kon Hai 
? To Aapke Pass Bethhane Wao Ne Kaha : Aey Ameer 
Ul Mominin Wo Aap Hi Hai To Hazrat Ali Radiallahu 
Ta'ala Anho Ne Irshad Farmaya Ke Isme Koi Shak Nahi 
Maine Jis Se Bhi Mugabala Kia Usko Maine Pachhad 
Dia Lekin Tum Mujhe Yeh Batao Ke Logo Me Sab Se 
Zayda Bahadur Kon Hai ? To Logo Ne Kaha Phir Hume 
Malum Nahi Wo Kon Hai ? To Hazrat Ali Radiallahu 
Ta'ala Anho Ne Farmaya Ke Wo Hazrat Abu Bakar Sidig 
Radiallahu Ta'ala Anho Hai. 


die AN5 öze Gl Си 8221 
Aey Ali ! Aap Saare Logo Se Bahardur Hai, To Hazrat 
Ali Radiallahu Ta'ala Anho Ne Farmaya : 


Saare Logo Me Shujah Abubakar Sidiq Radiallahu 
Ta'ala Anho Hai, Jab Aapke Dosto Ne Dalil Puchhi 
Farmaya Ke Yeh Jab Badr Ke Din Sarkar £ Ke Kheme 
Ki Hifazat Ka Waqt Aya Tha To Yeh Elaan Huwa Ke 
Kon Pehra Dega ? 


Khuda Ki Qasam Koi Bhi Aage Nahi Bada Tha Magar 
Pehle Number Par Hazrat Abubakar Sidiq Radiallahu 
Ta'ala Anho Aage Bade, Talwar Lehrate Hue Kheme Ke 
Pass Khade Ho Gaye, Logo Ne Dekha Ke Jis Taraf Se 
Bhi Koi Yahudi Aata To Us Taraf Sina Kar Lete Chashm 
E Fala Ne Dekha Ke Jis Taraf Se Teer Aata Tha Syedna 

Yaare Ghaar 


Sidig E Akbar Radiallahu Ta'ala Anho Apna Sina Aage 
Kar Lete Apne Bazu Pe Sab Jhel Lete Thay Magar 
Sakaar # Par Jarra Barabar Bhi Aanch Na Aane Dete 
Thay. 


Isi Tarah Huzur # Ki Bargah Me Hazrat Hasaan 
Radiallahu Ta'ala Anho Hazrat Abubakar Sidiq 
Radiallahu Ta'ala Anho Ka Qaseeda Pad Rahe Hai. 
Farmaya Wo Hai Jinko Quraan Majid Sani Al Shaeen 
Kahta Hai Ke Jab Hijrat Ki Raat Sarkar # Chal Rahe 
Thay To Hazrat Abubakar Sıdıq Radiallahu Ta'ala Anho 
Kabhi Aage Kabhi Pichhe Hote Aur Yeh Puri Tarah 
Sarkaar # Ki Nigraani Kar Rahe Thay, Yeh Wo Hai 
Jinke Bare Me Hazrat Hasaan Radiallahu Ta'ala Anho 
Ne Kaha : 


Kag Lag 


[222 maari 14 > a. əcəl LALA) 


Jinhone Pehle Number Sarkaar # Ki Tasdig Ki Thi. 

Lihaja Aap Ke Fazail Ki Mehfil Me Bethhna Yeh Wo 
Amal Hai Jisko Sarkaar # Ne Khud Pasanad Kia Aur 
Jab Qaseedah Khatam Huwa To Sarkaar ë Ne Farmaya 


Aey ! Hasaan ! Tune Sacha Kaha Tumne Unko Saari 
Makhluq Me Ambiyah Ke Baad Sab Se Afzal Kaha Aur 
Unko " Saani Ul Shaneen" Kaha Jo Kuch Tum Kah Rahe 
Ho Sach Kahte Rahe Ho Tasdiq Kar Rahe Ho, Wo 

Yaare Ghaar 


Sakhsiyat Jinke Bare Me Nabi Akram Noor E 
Mujsam,Shafeeh Ul Mu'azam Š Ne Kis Qadr Apni 
Mahbbat Ka Izhaar Farmaya Unki lam ait Kitni Hogi. 

Yaare Ghaar 
360 Khaslatein 


Hum Jis Taraf Nazar Uthhate Hia Hume Quraan Ki 
Aayat Bhi Unki Madah Sarai Karti Nazar Aati Hai. Aur 
Sarkaar ë Ke Faraamin Bhi Unki Madah Sarai Karte 
Nazar Aate Hai. 

Rasool E Akram #5 Ne Irshaad Farmaya Ke 


Pai SANİYE Sad ub zəl Mə 
G: EFES LANG Jodi gg iL as 43 ae 2 
SOC MESH GE: JS Ge Ba ə 

[EF Jas All o, Gali Sa ə Ble əv GALA дәј) 
360 Behtarın Khaslatein Hai ALLAH Ta'ala Hske Sath 
Bhalayı Ka Iraada Farmata Hai To ALLAH Ta'ala Un 
360 Khaslato Me Se Ek Khaslat Usme Paida Farma Deta 
Hai. 
Aur Jisme Ek Khaslat Ho Wo Jannat Me Dakhil Hoga 
Jab Rasoolallah ££ Ne Yeh Farmaya To Hazrat Sidiq E 
Akbar Radıallahu Taala Anho Ne Puchha Ya 
Rasoolallah ££ 

BOE aye: SEED 

Un 360 Me Se Koi Mere Andar Bhi Payı Jati Hai Kya 
Un Khasais E Khair Me Se Mujhe Bhi ALLAH Ta'ala 
Ne Koi Ata Farmayi Hai. Jab Hazrat Syedna Sidiq E 
Akbar ë Ne Sawaal Kia To Rasoolallah * Ne Jawaab 

Yaare Ghaar 


Dia Ke Aey Abubakr Sidig Tumhe Mubarak 360 
Khaslatein Tum Me Pai Jati Hai. 


Yani 360 Bade Khasaal Khair Hai Phir Aage Un Ki 
Chhoti Choti Shagin Hai ALLAH Ta'ala Jab Kisi Ke 
Sath Khair Ka Irada Farmata Hai To ALLAH Ta'ala 
Unme Se Ek Khaslat Apne Bande Ko Ata Farma Deta 
Hai Uski Wajh Se Wo Jannat Me Dakhil Ho Jayega Phir 
Jitna Uska Mugaam Badta Jata Hai Utna Hi ALLAH 
Ta'ala Usko Nawazata Jata Hai Is Se Pata Chala Ke Jis 
Me Ek Khaslat Ho Uska Mugaam Yeh Hai Ke Wo Jannat 
Me Dakhil Ho To Jisme Wo 360 Badarja Atam Payi Jaye 
Uski Shaan E Azmat Ka Muqaam Kya Hoga. 

Nabi Akram = Ki Mahbbat, Aapka Daaman, Aapka 
Saya, Aapki Bargah Ki Khairaat Kitani Hai Ke Agar Yeh 
Rasoolallah ££ Ki Zaat E Girami Se Wabsata Na Hote To 
Kainaat Ka Kot Fard Unhe Janta Na Hota, Khasaal E 
Khair Se Kuchh Na Milta Yeh Rasoolallah * Ki Bargah 
Me Pohche Hai To Itna Faiz Mila Hai Ke Rasoolallah £ 
Ne Irshad Farmaya Ke Aey Mere Sidiq ALLAH Ta'ala 
Ne Wo 360 Khaslatein Tujhe Ata Farma Di Hai. 

Yaare Ghaar 


Syedna Sidiq E Akbar Radiallahu Ta'ala 
Anho Ittbah E Sunnat Me Aagey 


Ek Martaba Rasoolallah # Ne Sahaba E Kiram Se 
Chand Sawaalat Kiye Ke Un Sawalat Ka Jawaab Sirf 
Hazrat Sidiq E Akbar Radiallahu Ta'ala Anho Ne Na'am 
Ki Surat Me Dia. 


Sare Sahaba E Kiram Aadil Hai, Asman Rushdo Hidayat 
Ke Rakhshinda Sitaare Hai, Rasoolallah £ Ki Mahbbat 
Me Ek Lamha Bhi Halaat E Imaan Me Bethhane Wale 
Aur Usi Halaat Me Faut Hone Wale Itna Mugaam Pa 
Gaye Ke Hum Karodo Saal Bhi Ibadat Karte Rahe Unki 
Ek Lamhe KI Ibadat Ko Nahi Pohch Sakte Un Saare 
Sitaro Me Jiski Roshni Sab Se Zayda Hai Wo Sidig E 
Akbar Radiallahu Ta'ala Anho Hai. Rasoolallah Ne 
Saare Sahaba E Kiram Ke Ijtimah Me Irshaad Farmaya 
Ke 


pa ee 


| = ә 

Yaare Ghaar 


Tum Me Kon Hai Jisne Aaj Roza Rakha Ho To Hazrat 
Syedna Sidiq E Akbar Radiallahu Ta'ala Anho Ne Kaha 
Maine Rakha Tha Phir Rasool Akram š: Ne Puchha Ke 
Tum Me Kon Hai Jisne Aaj Janaze Me Shirkat Ki Ho To 
Hazrat Syedna Sidiq Akbar Radiallahu Ta'ala Anho Ne 
Arz Ki Maine Janaze Me Shirkat Ki Hai Phir Rasool 
Akram # Ne Puchha Ke Aaj Kisne Miskin Ko Khana 
Khilaya Hai To Hazrat Syedna Sidig E Akbar Radiallahu 
Ta'ala Anho Ne Kaha Maine Miskin Ko Khana Khilaya 
Hai Phir Rasool Akram ££ Ne Puchha Ke Kisne Aaj 
Mariz Ki Iyazat Ki Hai To Hazrat Syedna Sidiq E Akbar 
Radiallahu Ta'ala Anho Ne Arz Ki Maine Mariz Ki 
Iyadat Ki Hai. Phir Rasool E Akram ££ Ne Irshad 
Farmaya Ke Jis Shakhs Me Yeh Sari Batein Jamah Ho 
Wo Yaqınan Jannati Insan Hota Hai. 

Sab Se Pehle Jannat Me 


Meri Ummat Me Zaahid Hoge, Aabid Hoge, Salehin 
Hoge, Shohda Hoge, Khulfa Hoge Bade Bade Muttaqi 
Hoge Magar Yeh Wo Hai Jinko ALLAH Ta'ala Ne Al 
Itqa Farmaya, ALLAH Ta'ala Sab Se Zayda Muttqi 
Hazrat Sidig E Akbar Radiallahu Ta'ala Anho Ko 
Banaya Hai. Iska Sila Yeh Hai Meri Ummat Me Sab Se 
Pehle Jannat Me Tum Tashrif Le Jaoge. 


Yeh Sab Kuch Rasoolallah £ Ki Zaat Ki Ata Hai,Rasool 
Akram # Ki Zaat Itnah Nafah Dene Wali Zaat Hai Ke 
Jab Hazrat Syedna Sidiq E Akbar Radiallahu Ta'ala 

Yaare Ghaar 


Anho Ki Nisbat Rasool Akram © Ki Zaat Se Ho Gayi 
To Unka Tazkira Arsho Pe Atig Se Kia Jaa Raha Hai Aur 
Farso Pe Unka Tazkira Sidiq Se Kia Jaa Raha Hai. 
Rasool E Akram ## Ne Irshad Farmaya Ke 


sf = de ə zi m. -Ë £ 
el ili ə pe Çı Çı 


Aey Abubakar Tum Meri Ummat Me Sab Se Pehle 
Jannat Me Dakhıl Hoge. Meri Ummat Me Jo Sab Se 
Pehle Jannat Me Pohchega Wo Hazrat Sidiq E Akbar 
Radiallahu Ta'ala Anho Hogey. 

(Sunan Abi Dawood, Kitab Ul Sunnat Baab Ul Khulfa 
Hadees 4033) 

Yaare Ghaar 
Jannat Ke Darwaze Se Pukaar 


Jab Seerat Ke Mukhtalif Abwaab Aur Insani Mamulaat 
Ko Sameta Gaya Aur Tamam Ibadaat Ko Yakja Kia 
Gaya To Is Guldaste Ka Jo Majmuah Tha Uska Naam 
Bhi Sidiq E Akbar Radiallahu Ta'ala Anho Pukara Gaya. 
Rasool E Akram Ne Irshaad Farmaya Ke 


= 
=> > "x = © 
me 


AE Lid old ye Sia Јен sd oe HEI e 
= 5 ат ün = 

m. = = x MT MAY ә Jr os ә =? 4 
AS sayğı ERA əzə Nb 

p>” | HE KIE. 3 a 
ee 557 ol NG 00 

Sahi Bukhari Kitaab Ul Saum Hadees 1764 


Jo Shakhs ALLAH Ta'ala Ki Rah Me Jurda Kharch 
Karega Usko Jannat Ke Darwazo Se Pukara Jayega Aey 
ALLAH Ke Yeh Darwaza Achha Hai Phir Jo Koi 
Namazi Hoga Usko Wo Namaz Ke Darwaze Se Bulaya 
Jayega Aur Jo Koi Mujahid Hoga Usko Jihaad Ke 
Darwaze Se Bulaya Jayega Aur Jo Koi Rozedar Hoga 
Wo Riyaan Ke Darwaze Se Bulaya Jayega Aur JO Sadqa 
Dene Wala Hoga Usko Wo Sadqa Ke Darwaza Se 

Yaare Ghaar 


Bulaya Jayega. Hazrat Abubakar Sidiq Radiallahu Ta'ala 
Anho Ne Kaha Ke Mere Maa Baap Aap Pe Qurbaan Ho 
Ya Rasoolallah ££ Agar Koi Un Darawzo Me Se Kisi Ek 
Darvvaze Se Bhi Bulaya Jaye To Bhi Koi Har) Nahi 
Lekin Koi Aisa Bhi Hoga Jo Un Sab Darawazo Se 
Bulaya Jaye To Aap £ Ne Irshad Farmaya Ke Haan Aise 
Log Bhi Hoge Aur Mujhe Umeed Hai Ke Aap Bhi Unhi 
Logo Me Se Hoge. 


Maidaan E Hashr Me Kisi Ko Baab UI Salaat Se Pukara 
Ja Raha Hoga. Iska Matlab Yeh Hai Ke Jo Jis Wasf Se 
Zayda Muttsif Tha Dusre Aausaf Se Khali Nahi Tha. Use 
Us Khaas Wats Ke Darwaze Se Pukara Jayega. Jisko 
Namaz Ke Darwaze Se Bulaya Jaye To Uska Yeh 
Matlab Nahi Ke Wo Roze Ka Taarik Hai Ya Zakat Ka 
Tarik Hai Digar Arkaan Ka Tarik Hai Fagat Namaz Ka 
Paband Hai To Use Namaz Ke Darwaze Se Bulaya 
Jayega Balke Uska Ma'ani Wa Mathum Yeh Hai Ke Wo 
Tamaam Arkaan E Islam Ka Paband Hai. Lekin Unme 
Se Namaz Wale Rukn Me Uska Rujaann Zayda Hai Aur 
Kasrat Se Namaz Padne Wala Hai To Usko Namaz Wale 
Darwaze Se Bulaya Jayega. 


Kisi Ko Baa UI Riyaan Se Pukara Ja Raha Hoga Aur Kisi 
Ko Baab UI Zakaat Se Pukara Jaa Raha Hoga,Kisi Ko 
Baab U Jihaad Se Pukara Ja Raha Hoga To Hazrat Sidiq 
E Akbar Radiallahu Ta'ala Anho Se Puchha Ya 
Rasoolallah ££ Kya Koi Aisa Bhi Hoga Jisko Tamaam 
Darwazo Se Pukara Jayega Har Darwaze Se Jisko Awaz 

Yaare Ghaar 


Aa Rahi Hogi, Jiske Aijaz Ke Liye Farishtein Darwaze 
Pe Khade Hoge. 


Hazrat Sidiq E Akbar Radiallahu Ta'ala Anho Jis Chiz 
Ka Sawaal Kar Rahe Hai Wo Koi Samne Nahi Hai, Ya 
Chand Gante Pehle Nahi Hai Balke Wo Jannat Ka 
Sawaal Kar Rahe Hai, Jannat Ke Darwazo Ka Sawaal 
Kar Rahe Hai, Jannat Se Aane Wali Sada Ka Kar Rahe 
Hai. Jannat Bhi Hum Se Gayab Hai Aur Jannat Ke 
Darwaze Bhi Hum Se Gayab Hai. Jannat Me Jane Ka 
VVaqt Bhi Hum Se Gayab Hia, Jannat Ke Darwaze Pe Di 
Jane Wali Sada Bhi Hum Se Gayab Hai To Hazrat Sidig 
E Akbar Radiallahu Ta'ala Апһо Rasool E Akram 28 Se 
Gayab Ka Sawaal Kar Ke Dunia Ko Bata Rahe Thay Ke 
Humare Nabi # Wo Hai Jo Aaj Hi Hume Bata Rahe Hai 
Ke Kon Kon Farishto Ke Nida Pe Jannat Me Dakhil Ho 
Raha Hoga. 


Jab Hazrat Sidiq E Akbar Radiallahu Ta'ala Anho Ne 
Rasool Akram #5 Se Puchha To Rasoolallah ££ Ne Irshad 
Farmaya Ke Aise Bohat Se Log Hoge Mujhe Umeed Hai 
Ke Tum Bhi Unhi Logo Me Se Ho Jinko Har Darwaze 
Se Pukara Jayega. 

Yaare Ghaar 
Maal O Jaan Ki Azim Qurbaani 


Kya Magaam Hai Hazrat Syedna Sidig E Akbar 
Radiallahu Ta'ala Anho Ka Nabi E Akram, Noor E 
Mujjsam, Shafih Ul Mu'azam ££ Ne Syedna Sidiq E 
Akbar Radiallahu Ta'ala Anho Ke Jo Dono Pehlu Thay 
Unpar Kamaal Aitmaad Ka İzhaar Kia Ek Hia Aapki 
Jaan Aur Ek Hai Aapka Maal. Maal Umoomi Taur Par 
Fitna Hota Hai Lekin Qurbaan Jaaye Syedna Sidig E 
Akbar Radiallahu Ta'ala Anho Ke Maal Par Jaan To Jaan 
Rahi Maal Bhi Kitna Azim Ho Gaya Ke Ibn Aadi Ne 
Kamil Me Riwayat Kia : 

Syed E Aalam Noor E Mujsam Shafih E Mu'azam 28 Ne 
Syedna Sidiq E Akbar Radiallahu Ta'ala Anho Irshad 
Farmaya Tha : 

Yaare Ghaar 


Aey Abubakar Tumhara Maal Kitna Hi Pakiza Hai. 

Isi Maal Se Mera Bilaal Mauzin Aya Hai. 

Isi Maal Se Maine Hijrat Ki Thi. 

Aey Abubakr Apne Apni Sahabzadi Ke Sath Mera Nikah 
Kia. Tumne Apne Maal Se Apni Jaan Se Mere Sath 
Humdardi Ki Hai. 

Darwaze Jannat Aur Ummat Ki Bakhshish 

Lagta Yun Hai Main Dekh Raha Hun Tum Aaj Bhi 
Jannat Ke Darwaze Ar Khade Ho, Aur Meri Ummat Ki 
Shafa'at Karke Meri Ummat Ko Jannat Me Dakhil Kar 
Rahe Ho. 

Tumhara Maal Bhi Afzal Hai Tumhari Jaan Bhi Afzal 
Hai Tumne Mere Sath Humdardi Ki Hai Har Mugaam 
Par Par Tum Mere Sath Rahe Ho Aey Abubakr Main 
Dekh Raha Hun Goya Ke Tum Jannat Ke Darwaze Par 
Khade Ho Kar Meri Ummat Ko Jannat Me Dakhil Kar 
Rahe Ho. 

Hazrat Abubakar Sidig Radiallahu Ta'ala Anho Ne Jis 
Andaz Me Nabi Akram š Ka Sath Dia Aur Jis Andaaz 
Me Sath Nibhaya Aapki Dastaan Bohat Pyaari Dastaan 
Hai. 

Yaare Ghaar 


Hazrat Abubakr Sidiq Radiallahu Ta'ala 
Anho Ki Afzaliyat 


Aap Radiallahu Ta'ala Anho Ko Sarkaar ££ Ke Sath 
Nisbat Thi Wo Sare Sahaba Me Nirali Nisbat Thi. Ek 
VVaqt Wo Tha Ke Hazrat Umar Radiallahu Ta'ala Anho 
Dosto Me Bethhe Thay Aur Wo Hazrat Se Yeh Kahne 
Lage Mujhe To Yeh Pasnad Hai Ke Khaliq E Kainaat 
Meri Sari Zindagi Ke Jo Naik Aamal Hai Unko Hazrat 
Abubakr Sidiq Radiallahu Ta'ala Anho Ke Aamal Ki Ek 
Raat Aur Ek Din Ke Barabar Karde. 

Yeh Wo Hazrat Umar Farooq Radiallahu Ta'ala Anho 
Hai Jo Tajweez Paish Karte Hai To Quraan Majid Ki Ek 
Ayat Nazil Hoti Hai. 

Syedna Sidiq E Akbar Ki Ek Naiki Pe Rashk 


Yeh Wo Hai Jinke Saya Se Shaitaan Bhagta Hai. Jinki 
Chamkati Talwar Se Dur Dur Tak Bhag Gaya Hai. Yeh 
Kahte Hai Ke Meri Zindagi Ke Tamaam Aamal Ko 
ALLAH Ta'ala Hazrat Abubakar Sidig Radiallahu Ta'ala 
Anho Ki Zindagi Ki Ek Raat Aur Din Ki Naiki Ke 
Barabar Kar De. To Mere Liye Achha Hai. Puchha Gaya 
Wo Raaat Konsi Hai Aur Wo Din Konsa Hai. Jo Itani 
Fazilat Wala Hai To Hazrat Umar Radiallahu Ta'ala 
Anho Ne Kaha Jaha Tak Rat Ki Baat Hai. 


TR J mf > => 3, > > Bar Moe ZE 
Ese izi 


Yeh Wo Raat Hai Jis Raat Ko Nabi Akram * Ke Sath 
Syedna Sıdıq E Akbar Radiallahu Ta'ala Anho Akele 
Safar Kar Rahe Thay. 


Quraan Majid Me Hai ALLAH Ta'ala Ne Irshad 
Farmaya : 


op 382 


Surah Tauba Ayat 30 


Ke Agar Tum Mere Mehboob Ki Madad Nahi Karoge 
To Rab Unki Madad Kar Lega. 

Hazrat Ibn Abbas Radiallahu Ta'ala Anho Kahte Hai Ke 
Is Waeed Se Agar Koi Shakhs Кһапј Hai To Hazrat 
Abubakar Sidiq Radiallahu Ta'ala Anho Hai. Isliye Ke 

Hazrat Umar Radiallahu Ta'ala Anho Kahte Hai Ke Wo 
Raat Mujhe Itani Pasand Hai Ke Sari Dunia Se Juda 
Hokar Hazrat Abubakr Sidiq Radiallahu Ta'ala Anho 
Huzur = Ki Ziyarat Kar Rahe Thay. Hum Sare Piche 
Rah Gaye Jis Waqt Wo Gaar Ke Pass Pohche To Syedna 
Hazrat Abu Bakar Sidiq Radiallahu Ta'ala Anho Ne 
Kaha : 


Mehboob Meri Ek Darkhast Hai Pehle Mujhe Dakhil 
Hone De , Yeh Gaar Hai Yaha Saanp Ho Sakte Hai 
Bichho Ho Sakte Hai Pehle Me Dakhil Hoga, Agar Koi 
Darinda Ho To Mujhe Kate Isliye Ke Yeh Amanat Aaj 
Mere Supurd Hai Ye Puri Kainaat Se Hat Kar Mere Uper 
Aitmaad Kia Gaya Hai Agar Mujhe Se Koi Kotayi Ho 
Gayi To Mujhe Mauf Nahi Kia Jayega Isliye Mehboob 
25 Pehle Mujhe Dakhil Hone De Dekhe Log Mehboob 
Ki Baat Karte Hai Magar Thodi Si Mushkil Aayi Hai To 
Mahbbat Se Istasqa Die Jate Hai Qurbaan Jaye Syedna 
Hazrat Abubkar Sidiq Radiallahu Ta'ala Anho Ki 
Mahbbat Par Maut Kar Muh Me Khade Ho Kar Bhi 
Rasoolallah ££ Ki Mahabbat Ki Baat Kar Rahe Hai. Aur 
Yeh Kahte Hai Ke 


Sharaab E Ishq Ahmad Me Kuchh Aisi Kaif O Masti Hai 

Ke Jaan De Kar Bhi Ek Do Bund Mil Jaye To Sasti Hai 

To Nabi Akram ## Ne Unki Baat Ko Maan Lia Aur Aap 

== Bahar Tashrif Farma Rahe Syedna Abubakr Sidiq 

Radiallahu Ta'ala Anho Gaar Me Gaye Hai, Yeh Unki 

Dastaan Thi Jo Mahbbat Ne Kabhi Bhi Nahi Dekhi Thi. 

Gaar E Saur Me Jaan KI Qurbaani 


Syedna Hazrat Abubakr Sidiq Radiallahu Ta'ala Anho 
Gaar Me Dakhil Hote Hai, Safai Karte Hai To Ek Taraf 
Se Bohat Se Suraakh Mil To Aapne Apne Tahband Me 
Se Jo Kapda Zaaid Tha Usko Phaad Kar Un Suraakh Ko 
Band Kia Magar Do Suraakh Phir Bhi Khali Rahe. 
Sarkar ££ Andar Tashrif Late Hai Syedna Hazrat 
Abubakar Sidiq Radiallahu Ta'ala Anho Ki Gaud Me Sar 
Rakh Kar Aarm Farmate Hai. Hazrat Abubakar Sidiq 
Radiallahu Ta'ala Anho Ke Pao Ko Kata Jata Raha Aap 
Radiallahu Ta'ala Anho Ki Aankho E Aansoo Behte 
Rahe. 

Yaha Par Hazrat Syedna Umar Farooq Radiallahu Ta'ala 
Anho Ka Ek Hawala Dia Jata Hai. Farmane Lage Meri 
Saari Zindagi Ki Nekiyah Ek Taraf Aur Syedna Hazrat 
Abubakar Sıdıq Radiallahu Ta'ala Anho Ki Din Aur Raat 
Ki Naiki Ek Taraf. 


Yeh Wo Raat Hai Jis Raat Me Um Sab Pichhe Rah Gaye 
Aur Akele Sidiq E Akbar Radiallahu Ta'ala Anho Thay, 
Unki Nigah Thi Aur Mehboob Allaysallam Ka Chehra 
Tha. 

Is Mugaam Par Jis Wagt Dushman Dhundate Gaar Ke 
Dahane Par Pohche, Samne Unke Qadam Thay To 
Syedna Hazrat Abubakar Sidiq Radiallahu Ta'ala Anho 
Kahte Hai Jab Maine Dushmano Ko Dekha To Mujhe 
Khatra Mehsoos Huwa Agar Wo Apne Qadmo Ki Taraf 
Dekhege To Hume Dekh Lege, Main Ghabra Gaya Aur 

Kaha Ya Rasoolallah # Dushman To Aa Pohche Hai : 
Ab Kya Banega Mujhe Khatra Hai Ke Kahi Wo Aap = 
Ko Taklif Na De To Rasoolallah £ Ne Unhe Jo Dilasa 
Dia Usko Bayan Kia Jata Hai. 


2) 


Yaare Ghaar 
Ek Laqab 
ALLAH Ta'ala Quraan Me Farmata Hai : 


ök DİZİN “zəl JES NG BNG 


lise AU 
Surah Tauba Ayat 40 


Do Me Se Dusra Jab Wo Dono Gaar Me Thay Jis Wagt 
Wo Mehboob Apne Sahab Ko Farma Rahe Thay Darne 
Ki Koi Baat Nahi Khuda Hum Dono Ke Sath Hai. 

Yeh Syedna Hazrat Abubakar Sidiq Radiallahu Ta'ala 
Anho Ki Azim Sahabiyat Hai Ke Unki Sahabiyat Par 
ALLAH Ta'ala Ne Quran Pak Ki Ayat Nazil Ki Hai Aur 
Kisi Ko Sahib Nahi Kaha Gaya Sare Azim Sahab Hai 
Magar Syedna Sidiq E Akbar Radiallahu Ta'ala Anho 
Wo Azim Sahabi Hai Ke Jinko Khuda Ne Khud 
Rasoolallah ## Ka Sahab Kaha Gaya. 

Ma’iyate Khuda Wa Mustafa = 
Rasool ALLAH # Ne Dilasa Dete Waqt Yeh Nahi Kaha 





Ke Aey Mere Sıdıq Gham Na Karo ALLAH Ta'ala Mere 
Satha Hai. 
Balke Rasoolallah * Ne Irshad Farmaya : 





Aey Sidiq ! Gham Na Kar Beshak ALLAH Ta'ala Hum 
Dono Ke Sath Hai. 


Jinke Bare Me Khud Sarkar Œ Khuda Ki Qudrat, 
Himayat Aur Hidayat Ka Elaan Farmaye Unki Hidaiyat 
Aur Unke Iman Ki Fazilat Ka Kitna Bada Mugaam 
Hoga. Quraan Majid Me Agar Hum Tagabil Ki Nigah Se 
Dekhein To Ek Mauga Aisa Tha Ke Jab Hazrat Musa 
Allaysallam Ki Qaum Musa Allaysallam Ke Sath Thi 
Aur Samane Daria Aa Gaya Aur Pichhe Se Firon Ki Fauj 
Aa Gayi To Hazrat Musa Allaysalalm Ki Qaum Ne Kaha 
Ke 


—у 

Hum To Pakde Gaye To Jab Wo Ghera Gaye To Hazrat 
Musa Allaysallam Ne Farmaya Koi Baat Nahi. 


= = = 


әәә 


Mere Sath Mera Khuda Hai Wo Koi Rasta Nikaal Lega 
Unhe Hazrat Musa Allaysallam Ke Bare Me Gham Nahi 
Tha Balke Apni Fikr Thi Aur Kah Rahe Thay. 


ys 


— SE 


Ke Hum Pakde Gaye Aur Syedna Sidig E Akbar 
Radiallahu Ta'ala Anho Isliye Nahi Ghabra Rahe Thay 
Ke Unhe Apni Jaan Ki Fikr Thi Balke Unko Fikr Hai To 
Mehboob # Ki Jaan Ki Thi, Wo Bhi Ummati Hai Yeh 
Bhi Ummati Hai. 

Hazrat Abubakar Sidiq Radiallahu Ta'ala Anho Farmate 
Hai Ke Ya Rasoolallah ë Mujhe Yeh Khatra Hai Ke 
Kahi Aap # Ko Taklif Na Pohche Jab Ke Waha Qaum 
Kahti Hai Ke Hum Pakde Gaye Aur Hazrat Musa 
Allaysalalm Ne Farmaya : 

Mere Sath Mera Rab Hai. 

Wo Mujhe Rasta Nikaal Dega. 

Qurbaan Jaye Syedna Sidiq E Akbar Radiallahu Ta'ala 
Anho Par Ke Jab Is Pareshani Ka Izhar Farmate Hai To 
Sarkar Allaysallam Farmate Hai Ke Khuda Mere Sath 
Bhi Hai Aur Khuda Tere Sath Bhi Hai. Idhar Hazrat 

Musa Allaysallam Ke Sath Puri Qaum Thi Phir Bhi 
Musa Allaysallam Ne Apne Sath Kisi Ko Na Milaya 
Kyon Ke Unme Se Koi Aisa Nahi Tha Jo Syedna Sidig 
E Akbar Radiallahu Ta'ala Anho Ke Mugaam Pe 
Pohchane Wala Ho, Idhar Ghabraye Hue Wo Log Thay 
Phir Bhi Hazrat Musa Allaysalalm Ne Farmaya Mere 
Sath Mera Rab Hai Aur Udhar Ghabraye Hue Syedna 
Sidiq Akbar Radiallahu Ta'ala Anho Rasool ALLAH ££ 
Ke Liye Hai Aur Rasool ALLAH ££ Irshad Farmate Hai 


Aey Abubakar ! ALLAH Ta'ala Mere Sath Bhi Hai Aur 
Tere Sath Bhi Hai. 


Yeh Wo Sirat Ke Fazail Wa Khasail Thay Ke Sarkar 35 
Ko Is Had Tak Aitmaad Tha Syedna Sidig E Akbar 
Radiallahu Ta'ala Anho Ki Zaat Ke Sath Ke ALLAH Ne 
Usko Wahi Ka Hissa Bana Dia Qayamat Tak Ke Liye 
Yeh Baat Taye Ho Gayi Ke Syedna Sidiq Akbar 
Radiallahu Ta'ala Anho Ki Wo Zaat Hai Jisko Har 
Lahma ALLAH Ta'ala Ki Ma'ait Ka Mugaam Hasil Hai. 
Yaha Ek Aur Baaat Bhi Saamane Aa Rahi Hai Ke Hazrat 
Musa Allaysallam Ka Magaam Wa Martaba Yaqinan 
Bohat Buland Hai Magar Imaam U1 Mursalin Nabi Akhir 
Zama Hazrat Muhammad Mustafa Š Hai. 

Tasswuf Me Qurb E Khudawandi Ke Do Martabe Hai : 
Unme Ek Yeh Hai Ke 


AS da ED ESEG 
(301 mai ando 29 əki 

Maine Jis Shaye Ko Bhi Dekha Mujhe Pehle Khuda 
Nazar Aaya Phir Wo Shaye Nazar Aayi. 
Ek ALLAH Walo Ka Yeh Martaba Hai Unhe Har Taraf 
ALLAH Ta'ala Ke Jalwe Hi Nazar Aate Hai. 
Unme Dusra Mugaam Yeh Hota Hai 

ad ák as dı EG HES ğu 
Maine Jis Shaye Ko Bhi Dekha Usko Gaur Se Dekha Aur 
Usme Mujhe Tere Jalwe Nazar Aa Gaye Pehle Shaye 
Nazar Aati Phir Shaye Ke Khalig Ka Deedar Huwa. 


Ab Yeh Jo Do Martabe Hai Aur Unka Jo Farq Hai Wo Is 
Aayat Se Nazar Aa Raha Hai Ke Jab Gaar Me Mushkil 
Waqt Tha To Us Waqt Nabi Akram £ Ke Alfaaz Kya 
Thay ? 


Imaam U1 Mursalin Aur Qaid Ul Ambiyah 

Hazrat Muhammad Mustafa # Ki Zubaan Paak Se Jo 
Laiz Nikale Wo Yeh Thay Ke 

Khuda Humare Sath Haı Pehle ALLAH Ka Zikr Kia Bad 
Me Apna Zikr Kia ALLAH Unhe Apnı Zaat Se Bhi 
Pehle Nazar Aa Rha Tha Is Had Tak ALLAH Ke Jamaal 
Me Dube Hue Thay Ke Apni Zaat Bhi Bhool Chuke 

Thay Aur Idhar Musa Allaysalam Jab Bolte Hai To 
Farmate Hai Ke 
Mere Sath Mera Rab Hai. 


Isme Hazrat Musa Allaysallam Pehle Apna Zikr Farmate 
Hai Aur Phir Rab Ka Zikr Farmate Hai Yeh Magaam Bhi 
Kitna Buland Hai, Yeh Har Ek KO Mil Nahi Sakta Ke 
Use Har Chiz Me Se Khuda Ki Dalil Mil Jaye Magar 
Yeh Mugaam Kitna Buland Hai Ke Shaye Bad Me 
Dekhe Aur Khuda Ka Jalwa Pehle Nazar Aa Jaye. 

Puri Zindagi Ki Nekiyah Le Lein 


Is Mauga Par Hazrat Syedna Umar Farooq Radiallahu 
Ta'ala Anho Farma Rahe Thay Main Yeh Chahta Hun 
Ke Meri Puri Zindagi Ki Nekiyah Le Li Jaye Aur 
Mujhein Syedna Sidig E Akbar Radiallahu Ta'ala Anho 
Ke Ek Din Aur Ek Raat Ki Naiki Ata Kar Di Jaye. Wo 
Raat To Gaar Wali Thi Lekin Wo Din Konsa Din Tha ? 
Yeh Wo Din Tha Ke Jis Din Hazrat Umar Farooq 
Radiallahu Ta'ala Anho Ne Kaha Ke Huzur = Ka 
VVisaal Ho Gaya Hum Sare Pareshaan Bethhe Thay Ke 
Itane Halat Kharab Ho Gaye Ke Bohat Se Qabile Murtad 
Ho Gaye. 


Munkirin E Zakaat Ka Muhasaba 


Aur Unhone Zakaat Dene Se İnkaar Kar Dia To Hazrat 
Abubakar Sidig Radiallahu Ta'ala Anho Ne Ek Fatwa 
Dia Aur Aapki Khilafat Ka Pehla Fatavva Tha. 


Khuda Ki Qasam 1 Main Unki Gardanein Utar Duga 
Agar Ek Rasi Ki Zakaat Na Dege Is Mauga Par Hazrat 
Umar Farooq Radiallahu Ta'ala Anho Kahte Hai Ke Jab 
Syedna Sidiq E Akbar Radiallahu Ta'ala Anho Ne Yeh 
Faatwa Dia Tha Mujh Jaisa Aadmi Bhi Iska Mukhalif 
Tha, Hazrat Farooq E Azam Radiallahu Ta'ala Anho Wo 
Azim Insaan Hai Ke Jo Is Ummat Ke Mohdees Hai, 
Rasoolallah ££ Ne Farmaya Ke Har Ummat Me Ek Sahib 
E ILHAM Hota Hai Meri Ummat Ka Agar Koi Bada 

Sahib E Ilhaam Hai To Wo Hazrat Umar Radiallahu 
Ta'ala Anho Hai. 


Halaat Itane Sakht Ho Gaye Thay Mehboob # Ka Is 
Dunia Se Tashrif Le Jane Ke Bad Nau Muslim Qabail 
Ke Andar Is Tarah Ke Fitane Paida Ho Gaye Thay Iski 
Wajh Se Hazrat Umar Radiallahu Ta'ala Anho Jaisa 
Bahadur Insaan Yeh Kahne Par Maiboor Ho Chuka Tha 
Ke Hazrat Abubakar Sıdıq Radiallahu Ta'ala Anho Kuch 
VVaqt Tak Hume Apnı Masjid Tak Mehdood Ho Jana 
Chaiye. Aur Yeh Jo Bairuni Mamlat Hai Unme Dakhal 
Nahi Dena Chaiye Jab Hum Mazbut Ho Jayege To Phir 
Jakar Hum Bagiyo Pe Hath Dalege. Aur Munkirin E 
Zakaat Ka Mugabala Karege. 

To Hazrat Sidiq E Akbar Radiallahu Ta'ala Anho Ne Is 
Mauqa Par Bada Sakht Jumla Bola Aur Kahne Lage. 


OA AWA әјин 
AG 580 53340 4231 45) Ae ili 3) ə, adi wt) 


Tum Jahiliyat Me Bade Bahadur Thay Aur Islam Me 
Buzdil Ho ? 


Umar Tum Kaisi Baat Karte Ho ? Jab Tak Tum Jahiliyat 
Me Thay To Nidar Thay Aaj Kaisi Batein Kar Rahe Ho. 
Yeh Kaisa Mashwara Tumne Dia Hai Ke Hum Masjid 
Tak Mehdood Ho Jaaye Aur Beruni Mamlaat Ko 
Chhordh De? Kahne Lage : 

ed FI kaaa 5G 


Deen Mukmal Ho Gaya, Wahi Band Ho Gayi, Mehboob 
55 Ke Tashrif Le Jane Ke Bad Sath Deen Mukmal Но 
Gaya. 


ə s>, 
UI 5 SARA 

Kya Mere Zinda Hote Hue Deen Ko Nugsaan Pohch 
Jaye ? Aisa Kabhi Nahi Hoga Yeh Munkirin E Zakaat 
Deen Ko Kam Karna Chahte Hai Deen Ke Shubajaat Me 
Se Ek Shu'aba Ko Mu'atal Karna Chahte Hai. Mujh Se 
Yeh Bardasht Nahi Hota Ke Mere Nabi Allaysallam 
Dunia Se Chale Jaye Aur Main Ji Raha Hun , Aise Me 
Deen Kam Ho Jaye, Nagis Ho Jaye, Deen Adhura Ho 
Jaye. Mujh Se Yeh Bardast Nahi Hota Main Un Logo Ka 
Mugabla Karuga. 


Hazrat Umar Radiallahu Ta'ala Anho Khud Is Baat Ko 
Baad Me Bayan Karne Wale Hai Kahte Hai Ke Mujh 
Jaisa Insaan Hazrat Abu Bakar Sidiq Radiallahu Ta'ala 
Anho Ke Samne Yeh Kahta Tha Ke Ek Hadees Paak 
Maine Rasool ALLAH # Se Sunni Hai Ke Jis Bande 
Ne Humara Kalma Pada Aur Humari Tarah Namaz Padi 
Uska Khoon Mehfuz Ho Gaya. 


ples dz tly iz 323935 tn Ja a 
ЫЫ ХЫ AE 


"фа ae Se 


(1312: Candi sŠ yaz be əsil 

Aap Kaise Logo Se Qataal Karege Halake Rasoolallah 
55 Ne Irshad Farmaya Ke Mujhe Logo Se Qataal Ka 
Hukm Dia Gaya Yaha Tak Ke Wo Kalma Pad Le Jab 
Unhone Kalma Pad Lia To Unhone Mujh Se Apna 
Khoon Aur Apna Maal Mehfuz Kar Lia Magar Uska Haq 
Aur Uska Hisaab ALLAH Par Hai. Isi Tarah Aapne 
Kaha Ke 

Jisne Humare Qabile Ki Taraf Muh Kia Aur Usne 
Humari Namaz Padi Hum Jaisi Namaz Padi Aur Humara 
Zabiah Khaya To Wo Musalmaan Hai Jis Ke Liye 
ALLAH Aur Uske Rasool Ka Zimeh Hai. Yani Iska 
Khoon Mehfuz Ho Gaya Hai, Use Qatal Karna Jaiz Nahi, 
Use Marna Halaal Nahi. 


Munkirin E Zakaat Se Jung 


Hazrat Umar Farooq Radiallahu Ta'ala Anho Kahte Hai 
Ke Main Hazrat Sidiq E Akbar Radiallahu Ta'ala Anho 
Ke Saamane Dat Gaya Tha Ke Maine Hadees Suni Hui 
Hai Lihaja Yeh Munkirin Zakaat Kalma Gau Bhi Hai 
Namaz Bhi Padte Hai To Nabi Karim = Ki Hadees Ki 
Roshni Me Unka Khoon Mehfuz Hai Unke Khilaaf 
Talwarein Chalana Jaiz Nahi,Unke Khilaaf Jihad Karna 
Jaiz Nahi, Kyonke Yeh Humari Tarah Kalma Padte Hai 
Aur Humari Tarah Namaz Padte Hai Aur Humare Qible 
Ki Taraf Muh Kar K Namaz Padte Hai. Maine Yeh 
Hadees Uni Hui Hai To Hazrat Sidig E Akbar Radiallahu 
Ta'ala Anho Ne Phir Bhi Yeh Kaha Ke Aey Umar Yaad 
Rakho ! 

dy Lio bu; HG SK IS NG 22 yd 
(1312: Ed p3 ye be gə) 
Khuda Ki Qasam Agar Unhone Bakri Ka Bachha Rok 
Lia Jo Wo Rasoolallah ££ Ko Dete Thay To Maine Unse 
Qataal Karuga. 


Yeh Log Sari Zakaat De Kar Ek Bakri Ka Chhota Sa 
Bachha Rok Lein To Main Phir Bhi Unke Sar Utaaruga 


, Unse Laduga, Unse Jihaad Karuga Aur JOG Ka Lafz Bhi 


Hai Agar Bakri Ki Rassi Nahi Dege To Phir Bhi Main 
Unse Jihaad Karuga. 

Yaha Ek Baat Badi Hi Qabil E Gaur Hai Hazrat 
Abubakar Sidig Radiallahu Ta'ala Anho Ka Yeh Pehla 
Fatwa Jo Mustnad Makhuz Me Maujood Hai Aaj Uski 
Badi Zarurat Hai Jab Hum Kisi Gustaakh Ke Bare Me 
Nishaan Di Karte Hai To Bhole Log Kahte Hai : Wo To 
Kalma Padta Hai, Wo To Namaz Padta Hai, Wo Itane 
Shagirdo Ka Ustaad Hai, Wo To Kabba Ka Imaam Hai. 


Zarooriyat E Deen Ki Ahmiyat 


Bhaiyon 1 Yaad Rakho Humari Karod Namaz Bhi Us Ek 
Namaz Ke Barabar Nahi Ho Sakti Jo Namaz Rasool E 
Akram © Ki Iqtada Me Padi Gayi Ho Lekin Hazrat 
Abubakr Sidiq Radiallahu Ta'ala Anho Ne Jin Logo Ke 
Sar Utarane Ke Liye Kaha Tha Kya Yeh Hindustaan Ke 
Bhootparsat Thay ? Kya Wo Yahudi Thay ? Yeh Kon 
Thay ? Yeh Wo Thay Jo Rasool ALLAH #% Ke Pichhe 

Namazein Padte Thay Yeh Us Mansab Par Faiz Thay 
Agar Hum Karod Saal Bhi Bandagi Kar Le To Tab Bhi 
Us Mansab Par Faaiz Nahi Ho Sakte Wo Mansab 
Rasoolallah #5 Ki Sahabiyat Ka Mansab Hai. Itane Aham 
Mansab Par Faaiz Thay Lekin Jab Unhone Zarooriyat E 
Deen Me Se Kisi Ek Ka Inkaar Kia To Hazrat Abubakar 
Sidiq Radiallahu Ta'ala Anho Ne Farmaya Un Ke Na 
Kalme Ka Lihaj Hai, Na Namaz Ka , Yeh Sab Kuch 
Karte Rahe Thik Hai Magar Zarooriyat E Deen Me Se 
Ek Ka Inkaar Karege To Ri'ayat Nahi Barti Jaayegi. 


Mahabbat E Rasool = Zarooriyat E Deen Se 


Aise Hi Usool E Deen Me Se Rasoolallah * Ki Zaat Ki 
Mahabbat Hai Jo Rasoolallah £ Ki Gustakhi Karta Hai 
Wo Laakh Kitaab Ka Musnif Kyon Na Ho, Laakh 
Shagirdo Ka Ustaad Kyon Na Ho, Jis Waqt Rasoolallah 
“5 Ki Zaat Ki Gustakhi Karega To Hazrat Abu Bakar 
Sidiq Radiallahu Ta'ala Anho Ka Pehla Fatwa Hai Uske 
Saare Amal Ka Koi Lihaaj Nahi Kia Jayega. 

Lihaja Yeh Hazrat Abu Bakar Sidig Radiallahu Ta'ala 
Anho Ka Pehla Fatwa Dawat E Fikr De Raha Hai Ke Har 
Kalma Goh Humesa Kalma Goh Nahi Rahta Yeh 
Dekhna Padega Ke Uski Zubaan Se Koi Aisi Chiz To 
Saadir Nahi Ho Gayi Jo Zarooriyat E Deen Ke Khilaaf 
Ho Agar Usne Aisa Kia To Sab Kuchh Rayega Chala 
Jayega Uska Wo Hi Maqaam Hai Jo Maqaam Hazrat 
Abubakar Sıdıq Radiallahu Ta'ala Anho Ne Apne Fatwe 
Me Bayan Kia Hai Warna Hazrat Umar Farooq 

Radiallahu Ta'ala Anho To Bar Bar Samjate Rahe, 
Farmate Rahe Ke Nabi Karim £ Ne Farmaya Tha Ke Un 
Logo Ne Kalma Pad Lia Hai Unka Khoon Mehfuz Ho 
Gaya Hai, Yeh To Kalma Padne Wale Hai To Hazrat 
Abubakar Sidig Radiallahu Ta'ala Anho Ne Farmaya 
Thik Hai Kalma Padte Hai Magar Zarooriyat E Deen 
Main Se Baz Inkaar Karte Hai, Jo Bhi Inkaar Karega 
Uske Kalme Ka Koi Aitbaar Nahi Hoga. Lihaja Hazrat 
Umar Radi ALLAHU Ta'ala Anho Kahne Lage Us Din 
Ko Apni Puri Umar Par Bhari Samjta Hun Kyon Ke Jis 
Waqt Mujhe Samj Nahi Aa Rahi Thi To Mera Sidiq 
Radiallahu Ta'ala Anho Us Wagt Mera Leader Tha. 


Masaaib Aur Hifaazat E Deen 


Hazrat Abu Bakar Sidiq Radiallahu Ta'ala Anho Ne 
Rasool E Akram #5 Ki Nasiyat Ko Kaise Nibhaya, 
Hazrat Ayesha Sidiga Radiallahu Ta'ala Anha Kahne 
Lagi : 


Agar Mazboot Chataano Par Lungar Andaz Phado Par 
Yeh Musibatein Utarein Jo Mere Aba Ji Ke Kandho Par 
Padi Hai To Pahado Ko Bhi Reza Reza Kar Deti. Kufr 
Zahir Ho Gaya,Munafiqat Muh Khol Ke Aa Gayi, 
Ashraab Ka Mani Hai Ke Jaise Achanak Koi Sailaab Aa 
Jaye, Qabail Bigad Gaye Aur Waha Musalmaan 
Mahsoor Ho Gaye Unhe Namaz Padna Mushkil Ho Gaya 
To Hazrat Sidiq E Akbar Radiallahu Ta'ala Anho Ko 
Paigaam Bheja Gaya Ke Hume Koi Sajda Nahi Karne 

Deta Hazrat Sidiq Akbar Radiallahu Ta'ala Anho Aao 
Humarı Namazo Par Pabandi Lag Gayı Hai. 

Aisi Surat Haal Me Hazrat Ayesha Sidiga Radiallahu 
Ta'ala Anha Kahti Hai Ke Jab Bhi Mere Aba Ji Ko 
Khabar Pohchi Hai Yeh Nahi Ke Kuchh Susti Kare Aur 
Kal Ya Parso Ka Wada Kia Ho, Farmaya Mere Abba Ji 
Urd Ke Pohche Hai. Farmaya Jahan Musibat Thi Wahan 
Wahan Urdh Kar Pohche Hai Aur Waha Par Deen Ka 
Jhanda Lehraya Hai. 


Us Wagt Badi Badi Aandhiyah Uthhi Magar Hazrat 
Abubakar Sidig Radiallahu Ta'ala Anho Ke Qadam Yahi 
Jawaab Dete Rahe. 


Barhum Ho Bijliyan Ya Hawayein Khilaaf Ho 
Kuchh Bhi Huwa Hatamaam Gulstaan Karege Hum 

Fitna Irtdad Aur Hifazat E Deen 


Humane Jis Deen Ko Rasoolallah # Se Hasil Kia Hai 
Sab Kuchh Bardasht Kar Sakte Hai Magar Is Deen Par 
Aanch Nahi Aane Dege. Ek Taraf Irtdaad Ka Fitna Hai, 
Ek Taraf Jaish Usama Hai Jo Sham Ki Taraf Bheja Jaane 
Wala Hai, Ek Taraf Muslima Kazaab Ke Khilaaf Ladai 
Hai Aur Yeh Sare Masail Uthhe Hue Hai Hazrat Ayesha 
Farmatı Hai : Puri Dunia Me Jis Taraf Bhi İkhtlaaf Huwa 
Mere Abba Jaan Urdh Kar Pohche Aur Us Ikhtlaaf Ko 
Khatam Kia Itani Jaldi Me Pohche Hai Puri Dunia Me 
Sari Bagwato Ko Khatam Kia Hai Aur Rasool E Akram 
55 Ke Deen Ko Qayam Kar Dia Hai. 


Lashkar E Usama Aur Hukm E Rasool š 


In Me Aham Masla Hazrat Usama Ke Lashkar Hai 
Tarikh Tibri Me Hai Ke Nabi Akram #Ne Apne Aakhri 
Ayaam Me Bar Bar Farmaya Ke 


ar ons KG MA 

daal = | a Asil 
Lashkar Usama Ko Rawana Karo. 

fəl zel ye yal LS Tebal DE ON ng SI Ob nga JU) 
Сдәз дә dakal S3 Ó ke дәҸ вс 54 cəlalı 

Mere Sahaba ! Usama Ki Qayadat Me, Maine Jo Lashkar 
Taiyar Kia Hai Wo Shaam Ki Taraf Jaye Lekin Sab Ko 
Nazar Aa Raha Tha Ke Rasoolallah # Ke Marz Ke 
Ayaam Hai Aur Saare Khatra Mehsoos Kar Rahe Thay 
Lekin Rasool E Akram # Ne Sakhti Se Kaha Jab 

Lashkar Hazrat Usama Ki Qayada Me Nikla Aur Abhi 
Wo Madina Sharif Se Bahar Tin Mil Ke Faasale Par 
Pohcha Hi Tha Ke Hazrat Usama K Ahliya Ne Paigaam 
Bheja Ke Thodi Der Ke Liye Yaha Thhehar Jaye Jab 
Thhehare Hi Thay To Khabar Mili Ke Aap = Ka Wisaal 
Ho Gaya Hai Lashkar Wapas Palta, Haalaat Badal Gaye 
Hai, Har Taraf Gham Hi Gham Hai, Un Haalat Me 
Hazrat Abubakar Sıdıq Radiallahu Ta'ala Anho Ka Ek 
Dusra Imtehaan Aa Gaya , Hazrat Usama Ameer Ul 
Mominin Ki Khidmat Me Hazir Hue Arz Karte Hai Ke 
Aapa Farmaan Sar Aankho Par Magar Mera Ek 
Mashwara Hai Jab Rasoolallah £ Ne Hume Hukm 
Farmaya Tha Us Wagt Haalat Kuch Aur Thay Ab Haalat 
Badale Hue Hai. 


Is Waqt Saare Qabail Ka Khatra Hai, Ho Sakta Hai Wo 
Saare Murtad Ho Jaye Aur Agar Wo Murtad Ho Gaye 
To Wo Madina Sharif Par Ikathhe Ho Kar Hamla Kar 
Dege Aur General Sahabi To Mere Sath Sham Me Ja 
Chuke Hoge Lekin Agar Humare Markaz Par Gairo Ne 
Qabza Kar Lia To Sham Jakar Futuhaat Karne Ka Fayda 
Kya Hoga ? 


Is Waste Meri Arz Yeh Hia Ke Chand Din Sabr Kar Lia 
Jaye Taake Patta Chal Jaye Ke Un Qabail Ka Rad E 
Amal Kya Hoga Sare Mashwara De Rahe Thay To 
Hazrat Abubakar Sidiq Radiallahu Ta'ala Anho Ki 
Mahbbat Aur Siyasat Jab Dono Ikthhi Ho Gayi To Uske 
Jawaab Me Hazrat Syedna Sidiq E Akbar Radiallahu 


4] 

Ta'ala Anho Ne Jo Jumle Irshad Farmaye Hai Wo Jumle 
Qayamat Tak Askari Mahol Ki Hikmat E Amalı Ke Liye 
Aur Nizaam Ko Chalane Ke Liye Aur Islam Ko 
Bachaane Ke Liye Ek Kitaab Ki Haishiyat Rakhte Hai. 
Hukm E Rasool ££ Ki Barwaqt Taamil 


Hazrat Sidig E Akbar Radiallahu Ta'ala Anho Kahne 
Lage : 
FB RIGS ğe ERİN ARAS BS Ee 
(a cy лдә SS 3 S SIN REEL dı Jy; 

Khuda Ki Qasam Agar Parinde Mera Gosht Noch Kar Le 
Jaaye To Mujhe Yeh Zayda Pasand Hai Is Se Ke Main 
Rasoolallah # Ke Hukm Ko Multawi Karke Apna Koi 
Hukm Nafiz Kardu. Farmane Lage Suno Yeh Hukm 
Mere Nabi Karim # Ka Ke Lashkar Ko Bheja Jaye 
Dusra Hukm Hoga Mera Ke Lashkar Ko Roka Jaye 
Hazrat Sidiq Akbar Radiallahu Ta'ala Anho Kon Hota 
Hai Jo Apne Paigambar Ke Hukm Ko Rok Ke Apna 
Hukm Chalaye Aur Nabi Karim ££ Ka Hukm Mu'alag Ho 
Jaye Aur Mera Hukm Nafiz Ho Jaye ? 


Main Yeh Nahi Kar Sakta Iske Awaz Agar Che Mujhe 
Kitani Qimat Dena Pad Jaye Tum Sare Jihaad Me Chale 
Jao, Main Madina Sharif Me Hun Aur Baagi Aa Jaye 
Aur Wo Mujh Se Lade Aur Main Un Se Ladu Phir Tanha 
Shaheed Ho Jau. Mujhe Dafan Karne Ke Liye Koi Mard 
Maujood Na Ho Aur Mera Janaza Padne Ke Liye Koi 
Sahabi Bhi Maujood Na Ho, Mera Jism Zamin Ke Uper 
Pada Huwa Ho Aur Kawwe Aakar Nochna Shuru Karde, 

Meri Hadiyo Se Gosht Utar Kar Le Jaye Yeh To Mujhe 
Bardasht Hai Lekin Rasoolallah ££ Ke Diye Hue Hukm 
Ko Multawi Nahi Kar Sakta. Yeh Sakht Tarın Jumle Bol 
Diye Farmaya Khuda Ki Qasam Mujhe Yeh Pasand Hai 
Ke Meri Botiyah Parinde Nauchhein Magar Nabi Karim 
25 Ke Hukm Ko Maukhar Karna Pasand Nahi Karta Hun. 


ord SI) AU ed! О зә ə, 


YAARE GHAAR 
BY DR. ASIF ASHRAF JALALI 

Roman Urdu Mein Humari Dusri Kitabein 


Aur Rasail: 
Bahaar -e- Tehreer (Ab Tak 13 Hisso Mein) 
Allah Ta'ala Ko Uparwala Ya Allah Miyan Kehna 
Kaisa? 
Azaan -e- Bilal Aur Suraj Ka Nikalna 
Ishqe Majazi - Muntakhab Mazameen Ka Majmua 
Gaana Bajana Band Karo, Tum Musalman Ho! 
Shabe Meraj Ghause Paak 
Shabe Meraj Nalain Arsh Par 
Hazrate Owais Qarnı Ka Ek Wagiya 
Dr. Tahir Aur Wagar -e- Millat 
Taqreer Karne Waala Kaisa Ho? 
Ghaire Sahaba Mein Radiallaho Ta'ala Anho Ka Istemal 
Ikhtelaf Ikhtelaf Ikhtelaf 
Chand Wagiyaat -e- Karbala Ka Tehgeegi Jaayeza 
Binte Hawwa 
Sex Knowledge 
Hazrate Ayyoob Alaihissalam Ke Wagiye Par Tehqeeq 
Aurat Ka Janaza 
Ek Aashiq Ki Kahani Allama Ibne Jauzi Ki Zubaani 
Huzoor Ki Shaan In The Quraan 
Husne Mustafa Aur Kalame Raza - Mufti Ahmad Yaar 
Khan Nayeemi Rahimahullahu Ta'ala 
Afzaliyate Siddique -e- Akbar Wa Farooge Aazam - 
Huzoor Tajushshariah Rahimahullahu Ta'ala 
Kya Hazrate Bilal Radiallaho Ta'ala Anho Ka Rang 
Kaala Tha? 

Hazrate Bilal Ke Islam Laane Ka Waqiya Kya Tha? 
Sharah Mishkaat (Kitabul Iman) - Mufti Ahmad Yaar 
Khan Nayeemi Rahimahullahu Ta'ala 

Chand Ghair Motabar Kitabein - Maulana Hasan Noori 
Tirmizi (Part 1) 

Aaiye Namaz Seekhein (Part 1) 

Sharah Mishkaat (Kitabul Ilm) - Mufti Ahmad Yaar 
Khan Nayeemi Rahimahullahu Ta'ala 

Sahih Bukhari Aur Ime Ghaib 

Difa -e- Kanzul Iman 

Pehle Farz Nafl Baad Mein 

Abde Mustafa Official Is A Team From Ahle Sunnat Wa Jama'at 
Working Since 2014 On The Aim To Propagate Quraan And Sunnah 
Through Electronic And Print Media. 





We are: 


Writing articles, composing & publishing books, running 
a special matrimonial service for Ahle Sunnat 





Visit our official website 


www.abdemustafa.in 

books.abdemustafa.in 
about 100+ tehqeeqi pamphlets & books are available in 
multiple languages. 





E Nikah Matrimony 


www.enikah.in 


there is also a channel on Telegram 
t.me/Enikah (Search “E Nikah Service" on Telegram) 





Find us on Social Media Networks : 


Subscribe us on YouTube @abdemustafaofficial 

like and follow us on Facebook & Instagram @abdemustafaofficial 
Join our official Telegram Channel t.me/abdemustafaofficial 
Books Library on Telegram t.me/abdemustafalibrary 

